**OŠ PETRA ZORANIĆA**

Petra Zoranića 2, Maslenica

23243 Jasenice

KLASA: 003-08/21-02/01

UR.BROJ:2198-1-34-21-01

**PROTOKOL POSTUPANJA U SLUČAJU POTRESA**

**-U Č E N I C I –**

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da mirno slijedite upute učitelja i nemojte se bojati. Ukoliko koristite neke lijekove, molimo vas da vam oni budu pripravni i dostupni u slučaju napuštanja zatvorenog prostora škole. Bilo bi korisno da imate pripremljene lijekove koje redovito koristite, uvijek uz sebe!

**ZA VRIJEME NASTAVE**

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, stanite uz dulji zid učionice. Odmaknite se od staklenih površina ili od visokih predmeta, ormara i slično.
2. Ukoliko niste u mogućnosti stati uz zid, čučnite ispod klupe.
3. Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, učitelji će vas odvesti na zborno mjesto.
6. Na zbornom mjestu mirno slušajte upute učitelja i ostanite u grupi.
7. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
8. Ne napuštajte zborno mjesto. Učitelji moraju znati gdje se nalazite.
9. Ne pokušavajte sami odlaziti svojim kućama, pričekajte upute učitelja o povratku u učionice ili odlazak kućama.

**ZA VRIJEME DOLASKA U ŠKOLU**

* 1. Ukoliko se dogodi potres za vrijeme vašeg dolaska u školu ostanite mirni i odmaknite se od objekata koji bi se mogli srušiti , stanite i pričekajte da trešnja prestane.
  2. Odmaknite se od rubova kuća da na vas ne bi pali crijepovi ili komadi žbuke.
  3. Pokrijte glavu torbom, debljom odjećom ili rukama da se zaštitite od mogućih padajućih predmeta
  4. Mirno pričekajte da potres prestane i uputite se prema školi. Tamo će vas čekati dežurni učitelj s uputama o daljnjem postupanju. Nemojte koristiti mobilne telefone za kontakte s ostalim članovima obitelji, jer će kontakt uspostaviti učitelji.
  5. Postupite prema uputama učitelja.

**ZA VRIJEME ODLASKA SVOJIM KUĆAMA**

* 1. Ukoliko se dogodi potres nakon što ste napustili školsku zgradu i krenuli svojim kućama budite mirni, odmaknite se od objekata koji bi se mogli srušiti.
  2. Odmaknite se od rubova kuća da na vas ne bi pali crijepovi ili komadi žbuke.
  3. Pokrijte glavu torbom, debljom odjećom ili rukama da se zaštitite od mogućih padajućih predmeta.
  4. Nakon prestanka trešnje mirno i bez nepotrebnog zadržavanja požurite svojim kućama.
  5. Prethodno se javite svojim roditeljima i slijedite njihove upute.

**ZA VRIJEME PRIJEVOZA AUTOBUSOM DO ŠKOLE, ILI POVRATKA KUĆAMA**

1. Ako se potres dogodi dok ste u autobusu -ostanite mirni na svojim mjestima u autobusu.

2. Slušajte upute vozača autobusa.

3. Ne pokušavajte samostalno napustiti autobus.

4. Vozač autobusa će vas usmjeriti na sigurno mjesto.

5. Kada budete na sigurnom nazovite roditelje ili članove obitelji.

6. Ne pokušavajte sami odlaziti svojim kućama, pričekajte upute vozača ili da vam se jave

roditelji.

7.Ukoliko se dogodi potres nakon što ste napustili autobus i krenuli u školu ili svojim

kućama budite mirni, i odmaknite se od objekata koji bi se mogli srušiti

8. Odmaknite se od rubova kuća da na vas ne bi pali crijepovi ili komadi žbuke.

9. Pokrijte glavu torbom, debljom odjećom ili rukama da se zaštitite od, mogućih, padajućih

predmeta.

10.Nakon prestanka trešnje mirno i bez nepotrebnog zadržavanja požurite do škole ili

svojim kućama (što vam je bliže).

**PROTOKOL POSTUPANJA U SLUČAJU POTRESA**

**- UČITELJI, STRUČNI SURADNICI-**

Škola u kojoj se održava nastava je sigurna od potresa kakvi su se dogodili u našoj zemlji. Ne očekujemo većih problema od onih koji su se događali, no uvijek moramo postupati odgovorno prema sebi i drugima. Stoga je posebno važno da postupate mirno i staloženo, ali i odlučno. I vi imate pravo bojati se i biti zabrinuti, ali vaši postupci ulijevaju sigurnost i svojim mirnim i staloženim ponašanjem pomažete učenicima u ovim trenucima.

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, uputite učenike da stanu uz dulji zid učionice. Odmaknite se od staklenih površina ili od visokih predmeta, ormara i slično.
2. Ukoliko ne postoji sigurna mogućnost stati uz zid, uputite učenike da čučnu ispod klupe.
3. Uputite učenike da zaštite glavu jaknom, rukama ili torbom u slučaju urušavanja plafona, da ih padajući dijelovi ne bi ozlijedili.
4. Ne napuštajte zgradu dok traje potres.
5. Nakon smirivanja trešnje, povedite učenike na zborno mjesto.
6. Učenici s posebnim potrebama idu uz pratnju svog asistenta ili pomoćnika, ako te osobe nema važno je zadužiti nekog učenika koji će biti pomoć i podrška tom učeniku, to određuje razrednik razreda.
7. Na zbornom mjestu mirno upućujte učenike o ponašanju i ostanite u grupi.
8. Uputite učenike da ne koristite mobilne telefone za kontakte s ostalim članovima obitelji.
9. Ukoliko ravnateljica nije s vama na zbornom mjestu, nazovite ravnateljicu na mobitel i predajte joj izvješće o sigurnom dolasku na zborno mjesto.
10. Zborno mjesto je točno određeno za svaki razredni odjel i ne smije se mijenjati.
11. Ravnateljica će kontaktirati razrednike i zamoliti ih da svojim komunikacijama obavijeste sve roditelje svojih učenika o njihovoj zbrinutosti i sigurnosti.
12. Uputite učenike da ne napuštaju zborno mjesto. Cijelo vrijeme morate znati gdje se nalaze učenici s kojima ste napustili učionicu. Ravnateljica će vam javiti kako i kada ćete napustiti zborno mjesto, vraćate li se u učionice ili se organizira povratak učenika kućama.
13. Ukoliko neki roditelji dođu po svoju djecu, možete ih pustiti, ali o tome morate obavijestiti ravnateljicu.
14. Nakon svakog potresa ravnateljici predajte izvješće o sigurnosti i zbrinutosti učenika koji su s vama.

**PLAN EVAKUACIJE**

**RAZREDNA NASTAVA – matična škola**

**Učiteljice i učenici koji se nalaze u učionicama broj 1,2 i 3 izlaze na ZAPADNI IZLAZ .**

**Odmaknut će se od školske zgrade do ograde školskog dvorišta na zelenu površinu.**

**Učiteljice i učenici koji se nalaze u učionici broj 11 izlaze na ISTOČNI IZLAZ .**

**Odmaknut će se od školske zgrade na igralište škole.**

**RAZREDNA NASTAVA – područna škola**

**Učiteljice i učenici izlaze na GLAVNI IZLAZ .**

**Odmaknut će se od školske zgrade na igralište škole.**

**PREDMETNA NASTAVA**

**Učenici izlaze na GLAVNI IZLAZ.**

**Odmaknut će se od školske zgrade u dvorište na dno stubišta.**

**Učiteljice i učenici koji se nalaze u informatičkoj učionici izlaze na ISTOČNI IZLAZ .**

**Odmaknut će se od školske zgrade na igralište škole.**

***( stručni suradnici i učitelji koji nisu u učionicama izlaze na ISTOČNI IZLAZ i udaljavaju se na iglalište škole)***

**-ADMINISTRATIVNO TEHNIČKO OSOBLJE ŠKOLE-**

Ravnateljica ,tajnica i računovotkinja izlaze nakon trešnje na glavni izlaz i udaljuju se od školske zgrade.

Spremačice nakon potresa izlaze na glavni izlaz i udaljavaju se od školske zgrade.

Domar, nakon potresa izlazi na školsko dvorište dovoljno udaljen kako se ne bi urušio dio zgrade na njega. Nakon potresa pregledava zgradu izvana i iznutra i provjerava eventualne štete, gasi struju, grijanje i vodu prema potrebi.

**Spremačice i domari svako jutro otključavaju ulazna vrata i sve ulaze u školu te tako otključana ostaju do završetka nastave, tada sve zaključavaju. SVAKI DAN !**

**ZAPOSLENICI EDUCIRANI ZA PRUŽANJE PRVE POMOĆI:**

Matična škola - Mirjana Vulić

Područna škola - Josipa Jakić

**SREDSTVA ZA PRVU POMOĆ U SLUČAJU EVAKUACIJE:**

Matična škola

Sredstva za prvu pomoć uzima pedagogica.

Područna škola

Sredstva za prvu pomoć uzima učiteljica čija učionica je u prizemlju škole.

Ravnateljica:

Ana Milovac, prof.